**Ερωτηματολόγιο Ελέγχου Συμμόρφωσης με τον Κώδικα Δημόσιας Διακυβέρνησης**

|  |  |  |  |
| --- | --- | --- | --- |
| **1** | **Οργανωσιακές Αξίες & Εμπλοκή με Ενδιαφερόμενα Mέρη** | | |
|  | *‘’Το ΔΣ διασφαλίζει ότι ο Οργανισμός υποστηρίζει σαφώς καθορισμένες αξίες και εμπλέκεται εποικοδομητικά με τα ενδιαφερόμενα μέρη.’’* | | |
| 1.1 | Το ΔΣ διασφαλίζει καθορισμένες και γνωστοποιημένες οργανωσιακές αξίες και αναθέτει στη Διεύθυνση την ευθύνη της εφαρμογής και διαχείριση αυτών των αξιών σε ολόκληρο τον Οργανισμό. | | |
| Ερώτημα | | Ναι / Όχι | Υπάρχουν αποδεικτικά στοιχεία που να τεκμηριώνουν την απάντηση; (Ναι / Όχι) |
|  | Υπάρχει εγκεκριμένη από το Συμβούλιο δήλωση αξιών; |  |  |
|  | Δίδεται ιδιαίτερη έμφαση στη λογοδοσία και διαφάνεια; |  |  |
|  | Έχει το ΔΣ διασφαλίσει ισχυρούς και αξιόπιστους μηχανισμούς (π.χ. κώδικα δεοντολογίας, σύστημα κατάρτισης & ανάπτυξης) μέσω των οποίων να γνωστοποιούνται και να ενισχύονται οι επιθυμητές αξίες στο προσωπικό; |  |  |
|  | Υπάρχει μια εγκεκριμένη από το ΔΣ πολιτική όσο αφορά τη σύγκρουση συμφερόντων; |  |  |
| 1.2 | Το ΔΣ διασφαλίζει ότι ο Οργανισμός επικοινωνεί και διαβουλεύεται με τα ενδιαφερόμενα μέρη, προκειμένου να λαμβάνει υπόψη τα σχόλια και τις απόψεις τους. | | |
|  | Υπάρχει μηχανισμός μέσω του οποίου να μπορούν να προσδιορίζονται όλα τα ενδιαφερόμενα μέρη του Οργανισμού; |  |  |
|  | Υπάρχει συστηματική επικοινωνία μεταξύ της Διεύθυνσης και ενδιαφερόμενων μερών, και ανάλογη τακτική ενημέρωση του ΔΣ; |  |  |
|  | Επιδιώκει το ΔΣ να εξισορροπήσει τις μακροπρόθεσμες ανάγκες των ενδιαφερόμενων μερών; |  |  |

|  |  |  |  |
| --- | --- | --- | --- |
| **2** | **Όραμα, Αποστολή & Στρατηγική** | | |
|  | *‘’Με βάση το όραμα και την αποστολή του Οργανισμού, το ΔΣ υιοθετεί μια κατάλληλα διαμορφωμένη στρατηγική με τους απαιτούμενους πόρους, η οποία λαμβάνει υπόψη τις ανάγκες και τις προσδοκίες των ενδιαφερόμενων μερών και εξασφαλίζει τη βιωσιμότητα του Οργανισμού μακροπρόθεσμα.’’* | | |
| 2.1 | Το ΔΣ καθορίζει τους στόχους και τους σκοπούς του Οργανισμού με τρόπο που να ευθυγραμμίζονται με το όραμα και την αποστολή του. | | |
| Ερώτημα | | Ναι / Όχι | Υπάρχουν αποδεικτικά στοιχεία που να τεκμηριώνουν την απάντηση; (Ναι / Όχι) |
|  | Έχει το ΔΣ εγκρίνει το όραμα και την αποστολή του Οργανισμού; |  |  |
|  | Υπάρχουν σαφώς καθορισμένοι στόχοι και σκοποί που έχουν τεθεί από το ΔΣ για να υποστηρίξουν την εκπλήρωση του οράματος και της αποστολής του Οργανισμού; |  |  |
|  | Καθορίζονται οι στόχοι και οι σκοποί λαμβάνοντας υπόψη τις οικονομικές, κοινωνικές και περιβαλλοντικές συνέπειες; |  |  |
|  | Υπάρχει σαφώς καθορισμένη και εγκεκριμένη από το ΔΣ στρατηγική που στηρίζει την εκπλήρωση των στόχων και σκοπών που έχουν τεθεί από το ΔΣ; |  |  |
|  | Η στρατηγική γνωστοποιείται στη Διεύθυνση, το προσωπικό και τα ενδιαφερόμενα μέρη; |  |  |
|  | Το ΔΣ αφιερώνει χρόνο για να επανεξετάζει κατά πόσο η στρατηγική του Οργανισμού εξακολουθεί να είναι σχετική και προβαίνει στις απαραίτητες αλλαγές, όταν απαιτείται; |  |  |
|  | Έχουν καθοριστεί Βασικοί Δείκτες Απόδοσης για την αξιολόγηση της προόδου της εφαρμογής της στρατηγικής του Οργανισμού; |  |  |
| 2.2 | Το ΔΣ εγκρίνει επιχειρησιακά σχέδιά και ετήσιους προϋπολογισμούς που να υλοποιούν τη στρατηγική. | | |
|  | Υπάρχει ετήσιο επιχειρησιακό σχέδιο εγκεκριμένο από το ΔΣ που να καθορίζει τους στόχους και τα παραδοτέα που πρέπει να επιτευχθούν κατά τη διάρκεια του τρέχοντος έτους; |  |  |
|  | Καταρτίζεται προϋπολογισμός που υποστηρίζει το επιχειρησιακό σχέδιο και εγκρίνεται από το ΔΣ και από την αρμόδια αρχή; |  |  |
|  | Έχει το ΔΣ προβεί σε επαρκή σχεδιασμό αντιμετώπισης έκτακτης ανάγκης ώστε να μπορεί να ανταποκριθεί εγκαίρως σε τυχόν έλλειμμα χρηματοδότησης; |  |  |

|  |  |  |  |
| --- | --- | --- | --- |
| **3** | **Ικανότητα του Οργανισμού να εκπληρώσει τους Στόχους του** | | |
|  | *‘’Το ΔΣ διασφαλίζει ότι ο Οργανισμός διαθέτει την απαραίτητη ικανότητα για την εκπλήρωση της στρατηγικής του.’’* | | |
| 3.1 | Το ΔΣ διασφαλίζει ότι ο Οργανισμός διαθέτει το ανθρώπινο δυναμικό που χρειάζεται για να υλοποιήσει τη στρατηγική του. | | |
| Ερώτημα | | Ναι / Όχι | Υπάρχουν αποδεικτικά στοιχεία που να τεκμηριώνουν την απάντηση; (Ναι / Όχι) |
|  | Υπάρχει σαφές προφίλ σχετικά με τον Γενικό Διευθυντή, που να είναι εγκεκριμένο από το ΔΣ; |  |  |
|  | Υπάρχει σαφώς καθορισμένη και αντικειμενική διαδικασία για την πρόσληψη του Γενικού Διευθυντή; |  |  |
|  | Διασφαλίζει το ΔΣ ότι υπάρχουν οι κατάλληλες δομές διεύθυνσης και προσωπικού; |  |  |
|  | Υπάρχει κατάλληλη διαδικασία προσλήψεων και προαγωγών; |  |  |
|  | Ενημερώνεται διεξοδικά το νέο προσωπικό για τα καθήκοντά του; |  |  |
|  | Υπάρχει σαφής διαδικασία για την αξιολόγηση της απόδοσης του προσωπικού; |  |  |
|  | Υπάρχει κατάλληλη αξιολόγηση του επιπέδου των δεξιοτήτων και γνώσεων του προσωπικού ώστε τυχόν κενά να εντοπίζονται και να αντιμετωπίζονται κατάλληλα; |  |  |
|  | Υπάρχει Επιτροπή Ανθρώπινου Δυναμικού υπεύθυνη για τις νέες προσλήψεις και ανάπτυξη ικανοτήτων, καθώς και για επανεξέταση των αναγκών σε δεξιότητες; |  |  |
| 3.2 | Το ΔΣ ελέγχει την επάρκεια και την αποτελεσματικότητα της τεχνολογίας και της διαχείρισης των πληροφοριών στον Οργανισμό. | | |
|  | Το ΔΣ δίνει τη στρατηγική κατεύθυνση όσο αφορά τη διαχείριση της τεχνολογίας και των πληροφοριών; |  |  |
|  | Ασκεί το ΔΣ κατάλληλη εποπτεία για τους κινδύνους στον τομέα της τεχνολογίας πληροφοριών και επικοινωνίας (συμπεριλαμβανομένης της ασφάλειας στον κυβερνοχώρο) και διασφαλίζει ότι η Διεύθυνση ανταποκρίνεται επαρκώς; |  |  |

|  |  |  |  |
| --- | --- | --- | --- |
| **4** | **Εποπτεία Κινδύνων και Εσωτερικού Ελέγχου** | | |
|  | *‘’Το ΔΣ διασφαλίζει ότι η διαχείριση των κινδύνων και ο εσωτερικός έλεγχος γίνονται με τρόπο που να στηρίζεται ο καθορισμός και η επίτευξη της στρατηγικής του Οργανισμού.’’* | | |
| 4.1 | Το ΔΣ διασφαλίζει την εγκαθίδρυση από τη Διεύθυνση ενός ολοκληρωμένου, αποτελεσματικού και ισχυρού συστήματος διαχείρισης κινδύνων και ενός αξιόπιστου συστήματος εσωτερικού ελέγχου. | | |
| Ερώτημα | | Ναι / Όχι | Υπάρχουν αποδεικτικά στοιχεία που να τεκμηριώνουν την απάντηση; (Ναι / Όχι) |
|  | Υπάρχει μηχανισμός, εγκεκριμένος από το ΔΣ, που να εντοπίζει, να αξιολογεί να διαχειρίζεται και να θέτει όρια στους κινδύνους; |  |  |
|  | Υπάρχει στο ΔΣ Επιτροπή Διαχείρισης Κινδύνου; |  |  |
|  | Έχει διοριστεί επικεφαλής της λειτουργίας διαχείρισης κινδύνων που να έχει την κατάλληλη εμπειρία και αρμοδιότητα; Έχουν διατεθεί οι κατάλληλοι πόροι στη λειτουργία αυτή; |  |  |
|  | Υπάρχει Επιτροπή Ελέγχου υπεύθυνη για την εποπτεία του βαθμού συμμόρφωσης με τη διαδικασία διαχείρισης κινδύνων και εσωτερικού ελέγχου; |  |  |
|  | Υπάρχει ένα μητρώο σημαντικών κινδύνων στους οποίους είναι εκτεθειμένος ο Οργανισμός, το οποίο εξετάζεται τακτικά από το ΔΣ; |  |  |
|  | Λαμβάνει το ΔΣ ικανοποιητικά διορθωτικά μέτρα ώστε να διασφαλίζει την ευθυγράμμιση της έκθεσης σε κινδύνους με τα όρια που καθορίζει το ΔΣ; |  |  |
|  | Παρακολουθεί και αξιολογεί το ΔΣ (ή η Επιτροπή) τους τρόπους με τους οποίους η Διεύθυνση προτίθεται να ανταποκριθεί ή έχει ανταποκριθεί σε σημαντικούς κινδύνους; |  |  |

|  |  |  |  |
| --- | --- | --- | --- |
| 5 | **Εποπτεία, Αναφορά και Λήψη Αποφάσεων** | | |
|  | *‘’Το ΔΣ φροντίζει να υπάρχει η απαιτούμενη εποπτεία για την αξιολόγηση του βαθμού συμμόρφωσης και απόδοσης του Οργανισμού, διασφαλίζοντας την υποβολή έγκαιρων και ορθών εκθέσεων για τη λήψη τεκμηριωμένων αποφάσεων.’’* | | |
| 5.1 | Το ΔΣ διασφαλίζει ότι λαμβάνει τις κατάλληλες πληροφορίες, στην κατάλληλη μορφή, ώστε να μπορεί να αξιολογήσει την απόδοση του Οργανισμού στη βάση των συμφωνηθέντων προτύπων και στόχων, και καθιστά τη Διεύθυνση υπόχρεη να λογοδοτεί αναλόγως. | | |
| Ερώτημα | | Ναι / Όχι | Υπάρχουν αποδεικτικά στοιχεία που να τεκμηριώνουν την απάντηση; (Ναι / Όχι) |
|  | Λαμβάνει το ΔΣ εκθέσεις που κάνουν σαφή σύγκριση μεταξύ προγραμματισμένων και πραγματικών δραστηριοτήτων και αποτελεσμάτων, και οι οποίες προσδιορίζουν σαφώς και επεξηγούν οποιεσδήποτε διαφορές μεταξύ των δύο; |  |  |
|  | Το ΔΣ λαμβάνει σχετικές εκθέσεις μέσα σε εύλογο χρονικό διάστημα πριν από κάθε συνεδρίασή του; |  |  |
|  | Διεξάγονται ουσιαστικές συζητήσεις μεταξύ των μελών του ΔΣ (ή σχετικών Επιτροπών) και της Διεύθυνσης σχετικά με το περιεχόμενο των εκθέσεων; |  |  |
|  | Αποτελούν οι ισχύοντες νόμοι και κανονισμοί και άλλα απαιτούμενα πρότυπα μέρος του προσανατολισμού νέων μελών στο ΔΣ; |  |  |
|  | Δίδεται επαρκής προσοχή σε νομικές και ρυθμιστικές απαιτήσεις στα πλαίσια της διαδικασίας παρακολούθησης και υποβολής εκθέσεων; |  |  |
|  | Ζητεί το ΔΣ κατάλληλες συμβουλές όσο αφορά στην έκθεση του σε νομικούς και ρυθμιστικούς κινδύνους; |  |  |
|  | Το ΔΣ παρέχει σαφείς και ακριβείς εκθέσεις στα ενδιαφερόμενα μέρη και τουλάχιστον μια φορά τον χρόνο, παρέχει, μεταξύ άλλων, εκθέσεις για την εκπλήρωση του σκοπού του Οργανισμού, του οράματος και των στόχων του, για τη διακυβέρνηση και για τον εσωτερικό έλεγχο, καθώς και ετήσιες οικονομικές καταστάσεις συνοδευόμενες από τη σχετική έκθεση ελέγχου; |  |  |
|  | Λαμβάνουν τα ενδιαφερόμενα μέρη εκθέσεις σχετικά με τον βαθμό στον οποίο ο Οργανισμός εφαρμόζει τις αρχές της καλής διακυβέρνησης; |  |  |
|  | Παρέχει το ΔΣ εκθέσεις τόσο για τις χρηματοοικονομικές όσο και για τις μη χρηματοοικονομικές του δραστηριότητες που σχετίζονται, μεταξύ άλλων, με θέματα περιβαλλοντικά, κοινωνικά, εργασιακά, ανθρωπίνων δικαιωμάτων και καταπολέμησης περιπτώσεων διαφθοράς και δωροδοκίας; |  |  |

|  |  |  |  |
| --- | --- | --- | --- |
| **6** | **Αποτελεσματικότητα του Διοικητικού Συμβουλίου** | | |
|  | *‘’Το ΔΣ αποτελείται από μέλη που προσφέρουν την κατάλληλη ισορροπία γνώσεων, δεξιοτήτων, πείρας, ποικιλομορφίας και που είναι ανεξάρτητοι ώστε να είναι σε θέση να ανταποκρίνονται στον ρόλο και τις αρμοδιότητές τους στη διακυβέρνηση ικανοποιητικά και με αντικειμενικότητα.’’* | | |
| 6.1 | Το ΔΣ επιζητεί την κατάλληλη σύνθεση μελών και διασφαλίζει τις κατάλληλες δομές επιτροπών έτσι ώστε να παρέχονται ευκαιρίες για ενημερωμένη συζήτηση και ορθή διαδικασία λήψης αποφάσεων. | | |
| Ερώτημα | | Ναι / Όχι | Υπάρχουν αποδεικτικά στοιχεία που να τεκμηριώνουν την απάντηση; (Ναι / Όχι) |
|  | Υπάρχει διαδικασία μέσω της οποίας παρέχεται εισήγηση στην αρμόδια αρχή που είναι υπεύθυνη για τον διορισμό του ΔΣ, για το απαιτούμενο προφίλ των μελών του ΔΣ; |  |  |
|  | Υπάρχει περιγραφή των καθηκόντων/ρόλου του Προέδρου που να καθορίζει την αναμενόμενη απόδοσή του; |  |  |
|  | Έχουν θεσπιστεί διαδικασίες για την παρακολούθηση και αξιολόγηση της απόδοσης του Προέδρου, καθώς και για την παροχή σ’ αυτόν κατάλληλων συμβουλών και υποστήριξης, εάν χρειάζεται; |  |  |
|  | Υπάρχει επαρκής ποικιλομορφία μεταξύ των μελών του ΔΣ ώστε αυτά να είναι σε θέση να παρέχουν διαφορετικές απόψεις και να διασφαλίζεται η λήψη πιο ενημερωμένων και σφαιρικών αποφάσεων; |  |  |
|  | Είναι τα μέλη του ΔΣ σε θέση να αφιερώσουν τον απαιτούμενο χρόνο για να εκτελούν αποτελεσματικά τον ρόλο τους; |  |  |
|  | Έχουν συσταθεί οι απαραίτητες Επιτροπές του ΔΣ; |  |  |
|  | Υπάρχει επαρκής αριθμός μελών του ΔΣ σε κάθε Επιτροπή; Τα μέλη αυτά διαθέτουν τις απαραίτητες γνώσεις, δεξιότητες και εμπειρία για να εκπληρώσουν σωστά τον σκοπό της Επιτροπής; |  |  |
|  | Οι Επιτροπές του ΔΣ έχουν σαφείς όρους εντολής τους οποίους τηρούν; |  |  |
|  | Οι συνεδριάσεις Επιτροπών διεξάγονται στο ίδιο υψηλό επίπεδο όπως οι συνεδριάσεις του ΔΣ, με την κατάλληλη διοικητική υποστήριξη; |  |  |
|  | Οι Επιτροπές ακολουθούν μια εγκεκριμένη διαδικασία υποβολής εκθέσεων στο ΔΣ; |  |  |
|  | Υπάρχει σαφές Πρόγραμμα Θεμάτων Αποκλειστικής Αρμοδιότητας του ΔΣ και/ή άλλοι εκτελεστικοί περιορισμοί; |  |  |
|  | Τα μέλη του ΔΣ έχουν ενημερωθεί για τα καθήκοντα και τις ευθύνες τους που πηγάζουν από τον νόμο και έχουν αναγνωρίσει ότι τα κατανοούν και τα αποδέχονται; |  |  |
| 6.2 | Το ΔΣ διασφαλίζει τη συμμόρφωση με τις πολιτικές που έχει εγκρίνει, συμπεριλαμβανομένων και των πολιτικών που καθορίζουν τις παραμέτρους λειτουργίας της Διεύθυνσης. | | |
|  | Υπάρχουν εγκεκριμένες από το ΔΣ πολιτικές σε βασικούς τομείς των δραστηριοτήτων του Οργανισμού; |  |  |
|  | Υπάρχουν εγκεκριμένες από το ΔΣ πολιτικές που καθορίζουν παραμέτρους εντός των οποίων πρέπει να ενεργεί η Διεύθυνση; |  |  |
|  | Το ΔΣ παρακολουθεί τη συμμόρφωση με τις εγκεκριμένες πολιτικές του; |  |  |
| 6.3 | Το ΔΣ υιοθετεί διοικητικές διαδικασίες που θα διασφαλίζουν ότι λειτουργεί αποτελεσματικά και σε υψηλό επαγγελματικό επίπεδο. | | |
|  | Υπάρχει κατάλληλα καταρτισμένος και έμπειρος γραμματέας για την υποστήριξη των εργασιών του ΔΣ; |  |  |
|  | Διαθέτει το ΔΣ μια περιεκτική ατζέντα για το μέλλον που να καλύπτει τις πλήρεις ευθύνες διακυβέρνησής του, τουλάχιστον για τους επόμενους δώδεκα μήνες; |  |  |
|  | Συνοδεύεται η κάθε συνεδρίαση του ΔΣ από μια λεπτομερή ατζέντα, η οποία να έχει συνταχθεί σε συνεννόηση με τα μέλη του ΔΣ και να περιλαμβάνει τα θέματα που εκκρεμούν ή για τα οποία πρέπει να ληφθεί απόφαση; |  |  |
|  | Το ΔΣ εμπλέκει κατάλληλα τη Διεύθυνση προκειμένου αυτή να παρέχει έγκαιρα προς το ΔΣ τις σχετικές και απαραίτητες πληροφορίες για να διευκολύνει τη λήψη τεκμηριωμένων αποφάσεων; |  |  |
|  | Τα πρακτικά διαβουλεύσεων και τα πρακτικά των συνεδριάσεων ετοιμάζονται και διανέμονται εντός εύλογου χρονικού διαστήματος μετά από κάθε συνεδρίαση του ΔΣ; |  |  |
| 6.4 | Το ΔΣ διασφαλίζει ότι οι σχέσεις του με τη Διεύθυνση καθώς και οι σχέσεις μεταξύ των μελών του στηρίζονται στον σεβασμό, αλλά ταυτόχρονα συμβάλλουν σε εποικοδομητική συζήτηση διαφορετικών απόψεων. | | |
|  | Υπάρχει εγκεκριμένος από το ΔΣ κώδικας δεοντολογίας για τα μέλη του ΔΣ και τη Διεύθυνση; |  |  |
|  | Υπάρχει ουσιαστική συζήτηση μεταξύ των μελών του ΔΣ και μεταξύ του ΔΣ και της Διεύθυνσης; |  |  |
|  | Υπάρχει διαδικασία επίλυσης συγκρούσεων και υπάρχουν στοιχεία που να αποδεικνύουν ότι εφαρμόζεται αποτελεσματικά; |  |  |
|  | Το ΔΣ πραγματοποιεί τακτικά διαδικασίες ατομικής και συλλογικής αυτοαξιολόγησης για να εξακριβώσει την απόδοση του βάσει αντικειμενικών κριτηρίων, συμπεριλαμβανομένων των αρχών της καλής διακυβέρνησης; |  |  |